turjo4nis/wikipedia-bn-dump-20250701 huggingface dataset:
হাবশি

হাবশি বা সিদ্দি হল এক জাতীগত গোষ্ঠী যারা ভারত ও পাকিস্তানের কিছু অংশে বসবাস করে। এদের পূর্বপুরুষরা অধিকাংশরাই ছিল আবিসিনিয়ার আদিবাসী যাদের পর্তুগীজ ব্যবসায়ীরা ধরে ক্রীতদাস হিসেবে ভারতবর্ষে নিয়ে আসে। ভারতের হায়দ্রাবাদ, গুজরাত ও কর্ণাটকে এবং পাকিস্তানের মাকরান ও করাচীতে প্রায় বিশ থেকে পঁচিশ হাজার হাবশী বসবাস করে। অধিকাংশ হাবশি সুফি মুসলিম হলেও হিন্দু এবং ক্যাথলিখ খৃষ্টান হাবশিও রয়েছে।

নামের উৎপত্তি 

হাবশি নামটির উৎপত্তি হয় আরবী আল-হাবশ থেকে। আরবরা আল-হাবশ বলতে বুঝাতো আবিসিনিয়াকে। ইথিওপিয়ান/ আবিসিনিয়ান জাহাজের ক্যাপ্টেনরা এই উপমহাদেশে পণ্যের সাথে কৃতদাসও নিয়ে আসত এবং বিক্রি করে দিত। হাবশিরা শারীরিক ভাবে অনেক শক্তিশালী ছিল এবং অনেক কাজ করতে পারত, তাই ধীরে ধীরে উপমহাদেশে হাবশি কৃতদাসের চাহিদা বৃদ্ধি পেতে থাকে। এই চাহিদার সুযোগ নিয়ে পর্তুগীজ নাবিক এবং ব্যবসায়ীরা আফ্রিকা থেকে কৃতদাস ধরে নিয়ে এসে এই উপমহাদেশে বিক্রি করে মুনাফা করত।

হাবশিদের সিদ্দি নামেও ডাকা হয়। এই সিদ্দি নামটির উৎপত্তির ব্যাপারে এখনও বিশ্লেষকরা একমত হতে পারেননি। একটি মতানুশারে সিদ্দি শব্দটি আফ্রিকায় সম্মানসূচক হিসেবে ব্যবহার করে হত। শুধুমাত্র সম্মানিত আরবদের এই নামে ডাকা হত, অপরদিকে অবজ্ঞা অর্থ ব্যবহৃত হত সিদ্দি এর বিপরীত শব্দ হাফসি শব্দটি। ধারণা করা হয় তাদের অবজ্ঞা না করে সিদ্দি নামে ডাকার ফলেই অনেক জায়গায় সিদ্দি নামটি প্রচলিত আছে। অপর মতানুশারে সিদ্দি শব্দটির অর্থ আরব জানাজের ক্যাপ্টেন কর্তৃক আনিত। এই ক্যাপ্টেনদের বলা হত সাঈদ।

হাবশিদের অনেকসময় আফ্রো-ইন্ডিয়ান হিসেবেও চিহ্নিত করা হয়। আরবরা হাবশি বলতে জাঞ্জদের বুঝায় (আরবি জাঞ্জ শব্দের অর্থ আফ্রিকার নিগ্রো) এছাড়া চীনারা আরবি ভাষার অনুবাদ করে হাবশিদের জিঞ্ঝি বা জিঞ্জি শব্দটি ব্যবহার করে থাকে।

তথ্যসূত্র

বহিঃসংযোগ 

 Karnataka's Indian-African Tribe
 Alice Albinia, Empires of the Indus , W. W. Norton & Company, 2010, 52–78.
 Shanti Sadiq Ali, The African Dispersal in the Deccan: From Medieval to Modern Times, Orient Blackswan, 1996
 Indians of African Origin
 Black, Indian, & Hindu
 Habshis and Siddis – Africans and African descendants in South Asia  
 The Global African Community/Great Habshis in Ethiopian/Indian History

নৃগোষ্ঠী
ভারতের জাতিগোষ্ঠী
পাকিস্তানের জাতিগোষ্ঠি
ভারতের মুসলিম জনগোষ্ঠি
পাকিস্তানের জাতিগোষ্ঠী
আফ্রিকান বংশোদ্ভূত ব্যক্তি
ভারতের মুসলিম সম্প্রদায়
আফ্রিকা-ভারত সম্পর্ক
গুজরাতের সামাজিক গোষ্ঠী
সিন্ধু প্রদেশের সামাজিক দল
কর্ণাটকের সামাজিক গোষ্ঠী
ভারতে অভিবাসন
১৯২০ গ্রীষ্মকালীন অলিম্পিকে ফিল্ড হকি

১৯২০ গ্রীষ্মকালীন অলিম্পিকে মাত্র চারটি দেশ ফিল্ড হকি প্রতিযোগিতায় অংশগ্রহণ করে। পয়েন্টের ভিত্তিতে গ্রেট ব্রিটেন স্বর্ণ পদক লাভ করে।

অংশগ্রহণকারী

খেলা 

 স্বর্ণ পদক
 রৌপ্য পদক 
 ব্রোঞ্জ পদক

পদকপ্রাপ্তদের তালিকা

তথ্যসূত্র 

১৯২০ গ্রীষ্মকালীন অলিম্পিকের খেলার বিভাগসমূহ
গ্রীষ্মকালীন অলিম্পিকে ফিল্ড হকি
১৯২০-এ ফিল্ড হকি
অতি-সাইবেরীয় রেলপথ

অতি-সাইবেরীয় রেলপথ বা ট্রান্স সাইবেরিয়ান রেলওয়ে ( ) একটি রেলপথ ব্যবস্থা যা রাশিয়ার রাজধানী মস্কোকে দেশটির পূর্বাঞ্চল তথা সাইবেরিয়ার সাথে যুক্ত করেছে। এটি বিশ্বের দীর্ঘতম রেলপথ। মঙ্গোলিয়া, চীন এবং উত্তর কোরিয়ায় এই রেলপথের সংযোগকারী শাখা আছে। ১৯১৬ সাল থেকে এটি মস্কোকে ভ্লাদিভস্তকের সাথে যুক্ত করেছে। এটি পৃথিবীর সবচেয়ে বড়ো রেলপথ।

নির্মাণ 
১৮৯১ সালের ৯ মার্চ, রাশিয়ার সরকার একটি সাম্রাজ্যীয় লিপি জারি করে তাতে সাইবেরিয়া জুড়ে একটি রেলপথ নির্মাণের পরিকল্পনা ঘোষণা করে। তাসারেভিচ নিকোলাস (দ্বিতীয় জার নিকোলাস) সেই বছরের ১৯ মে ভ্লাদিভোস্টকে রেলপথ নির্মাণের উদ্বোধন করেছিলেন। ১৮৯১ সালেই পুরোদমে অতি-সাইবেরীয় রেলপথের কাজ শুরু হয়। এই নির্মাণকাজটি পরবর্তীকালে সোভিয়েত অর্থমন্ত্রী সের্গেই ভিট তত্ত্বাবধান করেন। যুক্তরাষ্ট্রের প্রথম অতি-মহাদেশীয় রেলপথের ন্যায় রুশ প্রকৌশলীরাও অতি-সাইবেরীয় রেলপথের বিপরীত দুই প্রান্ত থেকে নির্মাণ কাজ শুরু করেন। ভ্লাদিভস্তকে উসুরি নদীর তীর ঘেষে উত্তর দিকে চলে গেছে। তাই এটি সেখানে উসুরি রেলপথ নামেও পরিচিত। ১৮৯০ সালে উরাল নদীর উপর দিয়ে একটি সেতু নির্মিত হয় এবং অতি-সাইবেরীয় রেলপথ এশিয়ায় প্রবেশ করে। ওব নদীর উপরের সেতুটি ১৮৯৮ সালে নির্মিত হয়। নভোনিকোলেভেস্ক শহর ১৮৮৩ সালে প্রতিষ্ঠিত হয় এবং এটি পরে সাইবেরিয়ার অন্যতম বড়ো শহর নোভোসিবির্স্কে পরিনত হয়। মঙ্গোলিয়া, চীন এবং উত্তর কোরিয়া সংযোগকারী রেলপথগুলি দিয়ে ২০২০ সাল পর্যন্ত রেলপথ ব্যবস্থার সম্প্রসারণ অব্যাহত রয়েছে।

চিত্রশালা

তথ্যসূত্র

বহিঃসংযোগ 
 Virtual Video Tour
 Traveler Exposure
 The Trans-Siberian Railway: Web Encyclopedia
 Moscow-Vladivostok: virtual journey on Google Maps
 View through train window - movie
 Siberian Expedition website
 Maps - Photos - Videos

 
১৯১৬-এর ভূমিকা
১৯১৬-এ রেল পরিবহন
রাশিয়ার রাতের ট্রেন
রাশিয়ার নামে যাত্রীবাহী ট্রেন
মাহবুব উদ্দিন আহমেদ

মাহবুব উদ্দিন আহমেদ (জন্ম: ১৯৪৫)বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন 
মাহবুব উদ্দিন আহমেদের পৈতৃক বাড়ি বরিশাল জেলার সদর উপজেলার আমানতগঞ্জে। তার বাবার নাম আলতাফ উদ্দিন আহমেদ এবং মায়ের নাম জেবুননেছা বেগম। তার স্ত্রীর নাম নূপুর আহমেদ। তাঁদের দুই মেয়ে, এক ছেলে। ছেলের নাম অর্ণিব মাহবুব, লস এঞ্জেলেস, ক্যালিফোর্নিয়ায় বসবাসকারী প্রতিশ্রুতিশীল বাংলাদেশী ফিউশন শিল্পী। তার মঞ্চ নাম বাবা নাইজা () নামেই বেশি পরিচিত সে।

কর্মজীবন 
মাহবুব উদ্দিন আহমেদ ১৯৭১ সালে ঝিনাইদহ মহকুমার মহকুমা পুলিশ প্রশাসক ছিলেন। মার্চে অসহযোগ আন্দোলন চলাকালে তিনি আশপাশের মহকুমায় কর্মরত কয়েকজন বাঙালি বেসামরিক সরকারি কর্মকর্তাকে আলোচনার জন্য ঝিনাইদহে আমন্ত্রণ জানান। তার আহ্বানে সাড়া দিয়ে কয়েকজন সরকারি কর্মকর্তা ঝিনাইদহে যান। ২১ মার্চ থেকে ২৩ মার্চ তারা আলোচনা করেন। পাকিস্তান সেনাবাহিনী ২৫ মার্চ রাতে গণহত্যা শুরু করলে মাহবুব উদ্দিন আহমেদ ঝাঁপিয়ে পড়েন মুক্তিযুদ্ধে। ২৬ মার্চ তার নির্দেশে স্থানীয় পুলিশ ও আনসারের সদস্যরা পাকিস্তান সেনাবাহিনীকে প্রতিরোধের প্রস্তুতি শুরু করেন।

মুক্তিযুদ্ধে ভূমিকা 
প্রাথমিক প্রতিরোধ শেষে চুয়াডাঙ্গায় যান মাহবুব উদ্দিন আহমেদ। ১ এপ্রিল ভোরে যশোর সেনানিবাস থেকে পাকিস্তান সেনাবাহিনীর একটি দল ঝিনাইদহে রওনা হয়। পথিমধ্যে বিষয়খালীতে ইপিআর, পুলিশ ও ছাত্র-জনতার সমন্বয়ে প্রতিরোধযোদ্ধারা পাকিস্তান সেনাবাহিনীকে বাধা দেন। তখন সেখানে যুদ্ধ হয়। পাকিস্তানিরা পিছু হটে যায়। এ যুদ্ধে মাহবুব উদ্দিন সক্রিয় ভূমিকা রাখেন। এ যুদ্ধে বিজয়ের পরও নেতৃত্বের অভাবে মুক্তিযোদ্ধারা বিশৃঙ্খল হয়ে পড়েন। কারণ তাঁদের নেতৃত্ব দেওয়ার মতো উপযুক্ত সামরিক কর্মকর্তা ছিল না। এর প্রয়োজনীয়তা উপলব্ধি করে দক্ষিণ-পশ্চিমাঞ্চলে যুদ্ধরত মুক্তিযোদ্ধাদের সামরিক অধিনায়ক আবু ওসমান চৌধুরী তার বাহিনীতে মাহবুব উদ্দিনসহ কয়েকজনকে অন্তর্ভুক্ত করেন। এভাবে ঝিনাইদহ এলাকায় সশস্ত্র মুক্তিযুদ্ধের কর্মকাণ্ড পুনরায় সংগঠিত হয়। ১৫ এপ্রিল পর্যন্ত মুক্তিযোদ্ধারা মাহবুব উদ্দিনের নেতৃত্বে ঝিনাইদহ মুক্ত রাখতে সক্ষম হন এবং এপ্রিল মাসের শেষে বাংলাদেশ সরকারের কার্যক্রম শুরু হওয়ার পর সশস্ত্র মুক্তিযুদ্ধ ক্রমে সাংগঠনিক রূপ পায়। পরবর্তীতে সেক্টর গঠিত হয় এবং মাহবুব উদ্দিন আহমেদ ৮ নম্বর সেক্টরের অধীন একটি সাব-সেক্টরে অধিনায়কের দায়িত্ব পান। সাব-সেক্টরের অধিনায়ক হিসেবে দায়িত্ব পাওয়ার আগে তিনি সাতক্ষীরা জেলার ভোমরা এলাকায় ছিলেন। ২৮-২৯ মে সেখানে পাকিস্তান সেনাবাহিনীর সঙ্গে মুক্তিযোদ্ধাদের প্রচণ্ড যুদ্ধ হয়। এ যুদ্ধে তিনি অত্যন্ত বীরত্বের সঙ্গে তার দলকে নেতৃত্ব দেন। সরাসরি যুদ্ধও করেন। তিনি ও তার অধীন মুক্তিযোদ্ধারা অসাধারণ রণকৌশল প্রদর্শন করেন। সেপ্টেম্বর মাসের তৃতীয় সপ্তাহ থেকে সাতক্ষীরা জেলার কলারোয়া উপজেলার কাকডাঙ্গা-বেলেডাঙ্গা-সোনাবাড়িয়ায় কয়েক দিন ভয়াবহ যুদ্ধ হয়। এ যুদ্ধ ছিল ৮ নম্বর সেক্টরের একটি ঐতিহাসিক ও স্মরণীয় যুদ্ধ। মূল আক্রমণকারী দলের নেতৃত্বে ছিলেন মাহবুব উদ্দিন আহমেদ ও মোহাম্মদ শফিকউল্লাহ (বীর প্রতীক)। তারা বিরামহীনভাবে যুদ্ধক্ষেত্রে থেকে নিজ নিজ দলের মুক্তিযোদ্ধাদের নিয়ন্ত্রণ ও পরিচালনা করেন। পাকিস্তান সেনাবাহিনীর প্রচণ্ড আক্রমণে দুই দলের মুক্তিযোদ্ধারাই বিপর্যয়ের সম্মুখীন হন। মাহবুব উদ্দিনের রণকৌশল ও বিচক্ষণতায় মুক্তিযোদ্ধারা চরম বিপর্যয় থেকে রক্ষা পান। এ যুদ্ধে তিনি আহত হন।

পুরস্কার ও সম্মাননা 
 বীর বিক্রম

তথ্যসূত্র 

বীর বিক্রম
জীবিত ব্যক্তি
বরিশালের ব্যক্তি
বরিশাল জিলা স্কুলের প্রাক্তন শিক্ষার্থী
১৯৮০ গ্রীষ্মকালীন অলিম্পিকে ফিল্ড হকি - পুরুষদের প্রতিযোগিতা

১৯৮০ গ্রীষ্মকালীন অলিম্পিকে মাত্র ছয়টি দল অংশগ্রহণ করে। ভারতীয় হকি দল স্পেনকে পরাজিত করে স্বর্ণ পদক লাভ করে।

অংশগ্রহণকারী

খেলা

প্রাথমিক পর্ব

পঞ্চম স্থানের লড়াই

ব্রোঞ্জ পদকের লড়াই

ফাইনাল

পদকপ্রাপ্তদের তালিকা

তথ্যসূত্র 

১৯৮০ গ্রীষ্মকালীন অলিম্পিকের খেলার বিভাগসমূহ
গ্রীষ্মকালীন অলিম্পিকে ফিল্ড হকি
স্কুবা ডাইভিং

স্কুবা ডাইভিং হল পানির তলে নিজে বহনযোগ্য শ্বাসপ্রস্বাস নেওয়ার যন্ত্রের সাহায্যে ডাইভিং করা।

ডাইভিং এর আরো অনেক উপায় আছে যেমন দম আটকে রেখে ডুব দেওয়া বা পাইপ জাতীয় যন্ত্রের সাহায্যে পানির উপর থেকে ডুবুরিকে নিশ্বাসের বাতাস সরবরাহ করা ইত্যাদি। তবে স্কুবা ডাইভার নিজেই নিজের নিশ্বাসের বাতাস সিলিন্ডারে করে বহন করে যা তাকে পানির নিচে আরো স্বাধীনভাবে ঘোরাফেরা এবং স্বকীয়ভাবে কেজ করার স্বাধীনতা দেয়।

স্কুবা ডাইভিং সরঞ্জামগুলো ওপেন সার্কিট বা ক্লোজ সার্কিটও হতে পারে। ওপেন সার্কিট সরঞ্জামগুলো শ্বাস নেওয়ার পরে প্রশ্বাসের গ্যাস পানিতে ছড়িয়ে দেয়, অপরদিকে ক্লোজ সার্কিট যন্ত্রগুলো প্রশ্বাসের বাতাস থেকে কার্বন ডাই অক্সাইড অপসারন করে অক্সিজেন যোগ করে পুনরায় শ্বাসপ্রস্বাসের কাজে ব্যবহার করা হয়।

স্কুবা ডাইভাররা পানির নিচে চলাফেরা করার সুবিধার জন্য মাছের লেজের মত পায়ে এক ধরনের রাবার বা প্লাস্টিক নির্মীত লম্বা জুতা পরে নেয় একে সুইমফিন বলে। এর বাহিরে ডুবুরির অতিরীক্ত গতির প্রয়োজন হলে ডাইভার প্রপালশন ভেহিকেল বা এক বিশেষ প্রকারের ব্যাটারি চালিত ডুবোজাহাজ ব্যবহার করে থাকে।

তথ্যসূত্র

সম্পর্কিত পাঠ 
 Cousteau J.Y. (1953) Le Monde du Silence, translated as The Silent World, Hamish Hamilton Ltd., London; ASIN B000QRK890
 Ellerby D. (2002) The Diving Manual, British Sub-Aqua Club (BSAC); 
 Dive Leading, BSAC; 
 The Club 1953–2003, BSAC;

বহিঃসংযোগ 
 Divers Alert Network—Diving Emergencies/Hyperbaric Chamber Assistance
 

ক্রীড়া
ক্রীড়া বিনোদন
ডাইভিং
বহিরঙ্গন চিত্তবিনোদন
সুইডেনের প্রথম গুস্তাভ

সুইডেনের প্রথম গুস্তাভ, জন্ম গুস্তাভ এরিকসন (১২ মে ১৪৯৬ - ২৯শে সেপ্টেম্বর ১৫৬০) ১৫২৩ সাল থেকে তার মৃত্যু পর্যন্ত সুইডেনের রাজা ছিলেন। এরপূর্বে ডেনমার্ক, নরওয়ে ও সুইডেনের রাজা দ্বিতীয় ক্রিশচিয়ানের বিরুদ্ধে সুইডেনের স্বাধীনতা যুদ্ধের সময় ১৫২১ সাল থেকে তিনি সুইডেনের অধিভুক্ত রাজ্য রিকসুভিটসম্যানের স্বঘোষিত অভিবাবক ছিলেন। প্রথমদিকে তিনি কম পরিচিত থাকলেও পরবর্তীকালে তিনি স্টকহোম ব্লাডবাথে বিদ্রোহী আন্দোলনের নেতৃত্ব দিতে শুরু করেন। তার পিতা এই শহরেই নিহত হয়েছিলেন। ১৫২৩ সালের ৬ই জুন গুস্তভ রাজা হিসেবে নির্বাচন করেন এবং নির্বাচনে জয়ী হওয়ার পর সুইডেনে মধ্যযুগীয় নির্বাচক রাজতন্ত্রের পতন হয়। এর পরিপ্রেক্ষিতে, বর্তমান হাউজ অফ বেরনাদুতেসহ, হাউজ অফ ভাসা ও এর বংশধরদের দ্বারা বংশানুক্রমিক শাসন শুরু হয়।

প্রথম গুস্তাভকে আধুনিক সুইডেনের প্রতিষ্ঠাতা ও জাতির জনক হিসেবে গণ্য করা হয়। গুস্তাভ নিজেকে মোজেস-এর সাথে তুলনা করতে পছন্দ করতেন, তিনি বিশ্বাস করতেন মোজেসও তার জাতিকে মুক্ত করেছিলেন ও একটি সার্বভৌম রাষ্ট্র প্রতিষ্ঠা করেছিলেন। ব্যক্তি হিসেবে গুস্তভ নির্মম পদ্ধতির জন্য ও খারাপ মেজাজের জন্য পরিচিত ছিলেন। কিন্তু সঙ্গীতের প্রতি তিনি ছিলেন অত্যন্ত স্নেহশীল এবং তার রাজনৈতিক প্রতিপক্ষকে তিনি গোপন কৌশলে প্রতিহত করতেন বলে জানা যায়। তিনি বর্তামান বিশ্বের অন্যতম একটি প্রাচীনতম বাদকদলেরও প্রতিষ্ঠা, কুনগ্লিগা হবকাপিলেট। ১৫২৬ সালে রাজকীয় হাউজকিপিং দাবি করেন, এই দলে ১২ জন সদস্য ছিলেন। বর্তমানে কুনগ্লিগা হবকাপিলেট রয়্যাল সুইডিশ অপেরার বাদকদল।

গ্যালারী 
গুস্কাভ ভাসা তার রাজত্বের সময় কিছু চিত্রাঙ্কন করেছিলেন, যা সিরিজ আকারে ছিল। মৌলিকগুলো হারিয়ে গিয়েছে কিন্তু জল রং কিছু চিত্র অজানা সময়ে এখনো রয়ে গেছে।

তথ্যসূত্র 

 Michael Roberts: The Early Vasas: A History of Sweden 1523–1611 (1968)
 Alf Åberg: Gustav Vasa 500 år / The official anniversary book (1996)
 Lars-Olof Larsson: Gustav Vasa – Landsfader eller tyrann? (2005)

বহিঃসংযোগ 

 The Rapier of Gustav Vasa, King of Sweden (myArmoury.com article)
 
 

১৪৯৬-এ জন্ম
১৫৬০-এ মৃত্যু
সুইডেনের ইতিহাস
জাতির জনক
নগর প্রতিষ্ঠাতা
১৬শ শতাব্দীর বিদ্রোহী
ডেভিড ফ্রস্ট

স্যার ডেভিড প্যারাডাইন ফ্রস্ট, ওবিই (; জন্ম: ৭ এপ্রিল, ১৯৩৯-মৃত্যু: ৩১ আগস্ট, ২০১৩) কেন্টের টেন্টারডেনে জন্মগ্রহণকারী বিখ্যাত ইংরেজ সাংবাদিক, লেখক, গণমাধ্যম ব্যক্তিত্ব। ১৯৭৭ সালে তদানীন্তন মার্কিন রাষ্ট্রপতি রিচার্ড নিক্সনের স্বাক্ষাৎকার গ্রহণ করে সবিশেষ পরিচিতি পেয়েছেন।

প্রারম্ভিক জীবন 
কেমব্রিজ বিশ্ববিদ্যালয় থেকে স্নাতক ডিগ্রী লাভ করেন। কেমব্রিজে থাকাকালে ছাত্রদের সংবাদপত্র "ভার্সিটি" এবং সাহিত্য সাময়িকী "গ্রান্তা’র" সম্পাদক ছিলেন। এছাড়াও, জনপ্রিয় "ফুটনাইট ড্রামা সোসাইটি’র" সচিবের দায়িত্ব পালন করেন। এরপর ১৯৬২ সালে ব্যাঙ্গাত্মক অনুষ্ঠান দ্যাট ওয়াজ দি উইক দ্যাট ওয়াজ পরিচালনার দায়িত্বে থেকে অতিথিদের নির্বাচন করতেন। পরবর্তীকালে বিখ্যাত রাজনৈতিক ব্যক্তিত্বদেরকে নিয়ে টেলিভিশন স্বাক্ষাৎকার অনুষ্ঠানেরও আয়োজন করেছেন।

১৯৯৩ থেকে ২০০৫ সাল পর্যন্ত রবিবাসরীয় সকালের স্বাক্ষাৎকার অনুষ্ঠান "ব্রেকফাস্ট উইদ ফ্রস্ট" পরিচালনা করেন। "থ্রো দ্য কীহোল" অনুষ্ঠানে দুই দশককাল ব্যয় করেন। ২০০৬ থেকে ২০১২ সাল পর্যন্ত আল জাজিরা ইংলিশ চ্যানেলে সাপ্তাহিক অনুষ্ঠান "ফ্রস্ট ওভার দি ওয়ার্ল্ড" এবং ২০১২ থেকে "দ্য ফ্রস্ট ইন্টারভিউ" সাপ্তাহিকী পরিচালনার দায়িত্বে ছিলেন।

নিক্সনের স্বাক্ষাৎকার 
১৯৭৭ সালে নিক্সনের স্বাক্ষাৎকার শিরোনামে সাবেক মার্কিন রাষ্ট্রপতি রিচার্ড নিক্সনের পাঁচটি ধারাবাহিকে ৯০-মিনিটব্যাপী একটি অনুষ্ঠান সম্প্রচারের সাথে তিনি সম্পৃক্ত ছিলেন। এতে নিক্সনকে $৬০০,০০০ মার্কিন ডলার প্রদানসহ স্বাক্ষাৎকারের লাভের অংশবিশেষ ফ্রস্ট নিজস্ব তহবিল থেকে প্রদান করেন। এরপর মার্কিন টেলিভিশন নেটওয়ার্কে তাদের মধ্যকার এ ঘটনাকে "চেকবুক জার্নালিজম" নামে অভিহিত করে। চার সপ্তাহেরও অধিককাল নিক্সনের স্বাক্ষাৎকার অনুষ্ঠানটি প্রায় ২৯ ঘণ্টা ধারণ করেন। স্বাক্ষাৎকারটি আমেরিকার টেলিভিশনসহ বৈশ্বিকভাবে প্রদর্শিত হয়। ওয়াটারগেট কেলেঙ্কারীর সাথে জড়িত নিক্সনের এটিই ছিল প্রথম অভিব্যক্তি। এ স্বাক্ষাৎকারকে ঘিরে পরবর্তীকালে মঞ্চ নাটক ও চলচ্চিত্র তৈরী হয়।

বাংলাদেশে ডেভিড ফ্রস্ট
বাংলাদেশের অভ্যুদয়ের সঙ্গে জড়িয়ে আছে ডেভিড ফ্রস্টের নাম। স্বাধীনতা যুদ্ধের পর পরই বঙ্গবন্ধু শেখ মুজিবুর রহমানের সাক্ষাৎকার নেন তিনি। ওই সাক্ষাৎকারেই এদেশবাসীর ওপর পাকিস্তানি বাহিনীর চালানো নির্মম নির্যাতনের বর্ণনা দেন বঙ্গবন্ধু। সুস্পষ্টভাবে ব্যক্ত করেন মুক্তিযুদ্ধে ৩০ লাখ লোক শহীদ হওয়ার বিষয়টি।

তার নির্মিত সর্বশেষ তথ্যচিত্র ছিল বাংলাদেশের প্রধানমন্ত্রী শেখ হাসিনাকে নিয়ে। যা তার মৃত্যুর কিছু দিন পর আল জাজিরায় সম্প্রচারিত হয়।

তথ্যসূত্র

বহিঃসংযোগ 

 BBC News Profile of David Frost
 

১৯৩৯-এ জন্ম
২০১৩-এ মৃত্যু
আল জাজিরা ব্যক্তিত্ব
বিবিসি সংবাদপাঠক ও সাংবাদিক
ব্রিটিশ সংবাদ বিশ্লেষক
এমি পুরস্কার বিজয়ী
ইংরেজ ব্যাঙ্গাত্মক
ইংরেজ রাজনৈতিক লেখক
ইংরেজ টেলিভিশন ব্যক্তিত্ব
নাইটস ব্যাচেলর
অফিসার্স অব দি অর্ডার অব দ্য ব্রিটিশ এম্পায়ার
২০শ শতাব্দীর ইংরেজ কৌতুকাভিনয়শিল্পী
২১শ শতাব্দীর ইংরেজ কৌতুকাভিনয়শিল্পী
আল জাজিরার ব্যক্তি
গনভিল ও কাইয়াস কলেজ, কেমব্রিজের প্রাক্তন শিক্ষার্থী
বাফটা ফেলো
ব্রিটিশ কৌতুকাভিনেতা
ব্রিটিশ রাজনৈতিক লেখক
ব্রিটিশ টেলিভিশন ব্যক্তিত্ব
ব্রিটিশ টেলিভিশন উপস্থাপক
ব্রিটিশ টেলিভিশন প্রযোজক
ইংরেজ পুরুষ সাংবাদিক
ইংরেজ টেলিভিশন উপস্থাপক
ইংরেজ টেলিভিশন প্রযোজক
প্রাইমটাইম এমি পুরস্কার বিজয়ী
বাংলাদেশের কূটনৈতিক মিশনের তালিকা

এই পাতাটি বিভিন্ন দেশে অবস্থিত বাংলাদেশের কূটনৈতিক মিশনের একটি তালিকা, অবৈতনিক ব্যতীত।

ইউরোপ 

 
 ব্রাসেল্‌স (দূতাবাস)
 
 প্যারিস (দূতাবাস)
 
 বার্লিন (দূতাবাস)
 
 এথেন্স (দূতাবাস)
 
 রোম (দূতাবাস)
 
 হেগ (দূতাবাস)
 
 মস্কো (দূতাবাস)
 
 মাদ্রিদ (দূতাবাস)
 
 স্টকহোম (দূতাবাস)
 
 জেনেভা (দূতাবাস)
 
 লন্ডন (হাই কমিশন)
 বার্মিংহাম (সহকারী হাই কমিশন)
 ম্যানচেস্টার (সহকারী হাই কমিশন)

আমেরিকা 

 
 ব্রাজিলিয়া (দূতাবাস)
 
 অটোয়া (হাই কমিশন)
 
 মেক্সিকো সিটি (দূতাবাস)
 
 ওয়াশিংটন (দূতাবাস)
 লস অ্যাঞ্জেলেস (কনস্যুলেট জেনারেল)
 নিউ ইয়র্ক (কনস্যুলেট জেনারেল)

আফ্রিকা 
 
 কায়রো (দূতাবাস)
 
 নাইরোবি (হাই কমিশন)
 
 ত্রিপোলি (দূতাবাস)
 
 রাবাত (দূতাবাস)
 
 প্রেতোরিয়া (হাই কমিশন)

এশিয়া 
 
 মানামা (দূতাবাস)
 
 থিম্পু (দূতাবাস)
 
 বন্দর সেরি বেগাওয়ান (হাই কমিশন)
 
 বেইজিং (দূতাবাস)
 হংকং (কনস্যুলেট জেনারেল)
 
 নতুন দিল্লী (হাই কমিশন)
 আগরতলা (ভিসা অফিস)
 কলকাতা (ডেপুটি হাই কমিশন)
 
 জাকার্তা (দূতাবাস)
 
 তেহরান (দূতাবাস)
 
 বাগদাদ (দূতাবাস)
 
 টোকিও (দূতাবাস)
 
 আম্মান (দূতাবাস)
 
 সিওল (দূতাবাস)
 
 কুয়েত সিটি (দূতাবাস)
 
 কুয়ালালামপুর (হাই কমিশন)
 
 মালে (হাই কমিশন)
 
 ইয়াংগুন (দূতাবাস)
 Sittwe (কনস্যুলেট)
 
 কাঠমান্ডু (দূতাবাস)
 
 মাস্কাট (দূতাবাস)
 
 ইসলামাবাদ (হাই কমিশন)
 করাচি (ডেপুটি হাই কমিশন)
 
 ম্যানিলা (দূতাবাস)
 
 দোহা (দূতাবাস)
 
 রিয়াদ (দূতাবাস)
 জেদ্দা (কনস্যুলেট জেনারেল)
 
 সিঙ্গাপুর (হাই কমিশন)
 
 কলম্বো (হাই কমিশন)
 
 ব্যাংকক (দূতাবাস)
 
 আঙ্কারা (দূতাবাস)
 
 আবুধাবি (দূতাবাস)
 দুবাই (কনস্যুলেট জেনারেল)
 
 তাশখন্দ (দূতাবাস)
 
 হ্যানয় (দূতাবাস)

ওশেনিয়া 
 
 ক্যানবেরা (হাই কমিশন)

বহুপাক্ষিক প্রতিষ্ঠান 
 ব্রাসেল্‌স (ইউরোপীয় ইউনিয়নে স্থায়ী মিশন)
 জেনেভা (জাতিসংঘ ও অন্যান্য অন্তর্জাতিক সংস্থায় স্থায়ী মিশন)
 নিউ ইয়র্ক (জাতিসংঘে স্থায়ী মিশন)
 প্যারিস (ইউনেস্কোতে স্থায়ী মিশন)
 রোম (খাদ্য ও কৃষি সংস্থায় স্থায়ী মিশন)

আরও দেখুন 
 বাংলাদেশের পররাষ্ট্রনীতি
 বাংলাদেশে কূটনৈতিক মিশনের তালিকা

তথ্যসূত্র 

 বাংলাদেশের পররাষ্ট্র মন্ত্রণালয়

প্রেরক দেশ অনুযায়ী কূটনৈতিক মিশনের তালিকা
বাংলাদেশের কূটনৈতিক মিশন
বাংলাদেশের কূটনীতি সম্পর্কিত তালিকা
মহল্লা (বাংলাদেশ)

মহল্লা () হল মধ্যপ্রাচ্য ও দক্ষিণ এশীয় দেশগুলোয় একটি উপবিভাগ বা পাড়া এবং পূর্ব ইউরোপ ও পশ্চিমা বিশ্বের কিছু দেশে মুসলিম জনগোষ্ঠীর যাজকপল্লীর ন্যায় মহকুমা। ধর্মীয়ভাবে একটি মহল্লা একটি মসজিদকে কেন্দ্র করে গড়ে উঠে। সাধারনত একটি মহল্লার প্রধান হলেন একজন মসজিদের ইমাম। মহল্লা সরাসরি একটি নগর বা শহরের অধীন থাকে, বিশেষ করে একটি নির্বাচনী জেলার প্রতিনিধিত্ব করে থাকে। বাংলাদেশে এটি ওয়ার্ড থেকে আলাদা এবং সিটি কর্পোরেশন বা পৌরসভার অধীন ঐচ্ছিক ও অ-নির্বাচনিক এলাকা। ঐতিহাসিকভাবে, মহল্লা পারিবারিক অনুষ্ঠান ও ধর্মীয় আচার ব্যবস্থার উপর ভিত্তি করে গড়ে উঠা একটি স্বায়ত্তশাসিত সামাজিক প্রতিষ্ঠান। গুরুত্বপূর্ণ সম্প্রদায় স্তরের পরিচালনা কর্ম যেমন, ধর্মীয় সমারোহ অনুষ্ঠান, জীবনচক্র ধর্মানুষ্ঠান, সম্পদ ব্যবস্থাপনা, দ্বন্দ্ব রেজল্যুশন, এবং অনুরূপ কার্যাদি সংহতি প্রকাশের মাধ্যমে মহল্লার মাধ্যমে সঞ্চালিত হয়।

আরও দেখুন 
 বাংলাদেশের ওয়ার্ডসমূহ

তথ্যসূত্র

বাংলাদেশের প্রশাসনিক অঞ্চল
২০১১ সাফ চ্যাম্পিয়নশিপ

ভারতের নতুন দিল্লীতে অনুষ্ঠিত ২০১১ সাফ চ্যাম্পিয়নশিপ সাফ চ্যাম্পিয়নশিপের নবম আসর। ব্যবসায়িক চুক্তিজনিত কারণে প্রতিযোগিতার নামকরণ করা হয় কার্বন সাফ চ্যাম্পিয়নশিপ ২০১১। এই প্রতিযোগিতায় ভারত বিজয়ী হয়।

অংশগ্রহণকারী দেশ

মাঠ 

প্রথমে ভারতের উড়িষ্যায় প্রতিযোগিতা হবে বলে ঠিক হলেও  ২২শে সেপ্টেম্বর, ২০১১ সালে সর্ব ভারতীয় ফুটবল ফেডারেশনের কার্যকরী কমিটি প্রতিযোগিতা স্থল নতুন দিল্লীতে স্থানান্তরিত করে। নতুন দিল্লীর জওহরলাল নেহরু স্টেডিয়ামকে প্রতিযোগিতার মাঠ হিসেবে স্থির করা হয়।

খেলা

এ বিভাগ

বি বিভাগ

নকআউট পর্ব

সেমিফাইনাল

ফাইনাল

পুরস্কার

তথ্যসূত্র 

২০১১-১২ ভারতীয় ফুটবল
২০১১-এ এশীয় ফুটবল
স্বাগতিক ভারতে আন্তর্জাতিক ফুটবল প্রতিযোগিতা
সাফ চ্যাম্পিয়নশিপের আসর
২০১১-এ ফুটবল
সাফ চ্যাম্পিয়নশিপ
সৈয়দ মনসুর আলী

সৈয়দ মনসুর আলী (জন্ম: অজানা - মৃত্যু: ২০০২ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন 
সৈয়দ মনসুর আলীর পৈতৃক বাড়ি কুড়িগ্রাম জেলার কুড়িগ্রাম পৌরসভার অন্তর্গত ঘোষপাড়ায়। তার বাবার নাম সৈয়দ সাহাবান আলী এবং মায়ের নাম জহিরুন নেছা। তার স্ত্রীর নাম শাহিদা বেগম। তাদের এক মেয়ে ও এক ছেলে।

কর্মজীবন 
সৈয়দ মনসুর আলী পাকিস্তান বিমানবাহিনীতে ফ্লাইট সার্জেন্ট পদে চাকরি করতেন। ১৯৭১ সালে কর্মরত ছিলেন পাকিস্তানে (তখন পশ্চিম পাকিস্তান)। সে সময়ে তিনি ছুটিতে বাড়িতে ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। পরে ৬ নম্বর সেক্টরের সাহেবগঞ্জ সাব-সেক্টরে সরাসরি যুদ্ধ করেন। স্বাধীনতার পর সৈয়দ মনসুর আলী বাংলাদেশ বিমানবাহিনীতে আর যোগ দেননি। পরে তিনি রাজনীতিতে যোগ দেন এবং তিন মেয়াদে কুড়িগ্রাম পৌরসভার নির্বাচিত মেয়র হিসেবে দায়িত্ব পালন করেন।

মুক্তিযুদ্ধে ভূমিকা 
১৯৭১ সালে অক্টোবরের শেষ দিকে একদল মুক্তিযোদ্ধা এখানে অবস্থান নেন কুড়িগ্রাম জেলার সদর উপজেলার পূর্বদিকে যাত্রাপুর। এটি ব্রহ্মপুত্র নদের চরাঞ্চল। মু্ক্তিযোদ্ধাদের এ দলটি আশপাশের এলাকায় কয়েকটি অপারেশন করেন। তাদের নেতৃত্বে ছিলেন সৈয়দ মনসুর আলী। অপারেশনের মধ্যে উল্লেখযোগ্য ছিল কুড়িগ্রাম থেকে উলিপুরগামী ট্রেন ধ্বংস। কুড়িগ্রাম থেকে সড়ক ও রেলপথ মোগলবাছার ওপর দিয়ে উলিপুর হয়ে চিলমারী পর্যন্ত বিস্তৃত। মুক্তিযুদ্ধকালে পাকিস্তানি সেনাবাহিনী নিরাপত্তার কারণে সড়কের চেয়ে রেলপথকেই বেশি নিরাপদ মনে করত। তখন তারা নিজেদের যাতায়াত, রসদ ও অন্যান্য মালামাল পরিবহনের কাজ রেলপথেই সারত। নভেম্বরের মাঝামাঝি মনসুর আলী সহযোদ্ধাদের নিয়ে মোগলবাছা ইউনিয়নের ওপর দিয়ে যাওয়া রেলপথের অর্জুনমালায় রেলসেতুতে বিস্ফোরক স্থাপন করেন। এতে ট্রেনের কয়েকটি বগি ব্যাপকভাবে ক্ষতিগ্রস্ত হয়। অনেক পাকিস্তানি ও তাদের সহযোগী হতাহত হয়। ২ নভেম্বর যাত্রাপুর বাজারে তিনজন পাকিস্তানি সেনা ও নয়জন রাজাকার এলে তাদের আক্রমণ করে মুক্তিযোদ্ধাদের একটি দল। তারা সবাই সংঘর্ষে নিহত হয়। এরপর ওই এলাকার সব রাজাকারকে জনগণের সহায়তায় ৯ নভেম্বর আত্মসমর্পণে বাধ্য করা হয়। সেদিন সেখানে স্বাধীন বাংলাদেশের পতাকা উত্তোলন করা হয়। এদিকে যাত্রাপুরে সংঘর্ষের খবর পেয়ে কুড়িগ্রাম থানার ঘোগাদহ ইউনিয়নের প্রায় ৩০০ রাজাকার স্বেচ্ছায় তাদের হাতিয়ারসহ সৈয়দ মনসুর আলীর কাছে আত্মসমর্পণ করে। এই আত্মসমর্পণের খবর আশপাশ এলাকার রাজাকারদের মনে বিরাট প্রতিক্রিয়া সৃষ্টি করে। বিভিন্ন স্থানে মুক্তিযোদ্ধাদের কাছে রাজাকাররা দলে দলে আত্মসমর্পণ করতে থাকে। কুড়িগ্রাম শহরের নিকটবর্তী মোগলবাছা ইউনিয়নে পাকিস্তানি হানাদার বাহিনীর ঘাঁটি ছিল। সৈয়দ মনসুর আলী মুক্তিযোদ্ধাদের নিয়ে তিনবার পাকিস্তানিদের আক্রমণ করেন। তৃতীয়বারের সংঘর্ষের সময় উলিপুরগামী ট্রেনের দুটি বগি ডিনামাইট দিয়ে বিচ্ছিন্ন করে দেন তারা। এতে প্রায় ৩৫ জন পাকিস্তানি সেনা ও তাদের সহযোগী হতাহত হয়। মোগলবাছা ইউনিয়নের অর্জুনমালায় রেলসেতুর নিচে আমরা ডিনামাইট ফিট করেছিলাম মুক্তিযোদ্ধাদের এ দলটি। পাকিস্তানি সেনাবাহীসহ ট্রেন ওই স্থান অতিক্রম করার সময় ডিনামাইট বিস্ফোরিত হয়। এ অপারেশনে মীর নামের একজন মুক্তিযোদ্ধা শহীদ হন। ৭ ডিসেম্বর ভারতীয় সেনাবাহিনীর ব্রিগেডিয়ার যোশির নির্দেশে মুক্তিবাহিনী ও মিত্রবাহিনী যৌথভাবে কুড়িগ্রাম শহরে আক্রমণ করে। যৌথবাহিনীর দুরপাল্লা ও ভারী কামানের গোলাবর্ষণের মধ্য দিয়ে আক্রমণের সূচনা হয়। কিন্তু পাকিস্তানিরা তেমন প্রতিরোধ না করে পালিয়ে যায়।

পুরস্কার ও সম্মাননা 
 বীর বিক্রম

তথ্যসূত্র 

বীর বিক্রম
২০০২-এ মৃত্যু
১৯৯৩ সার্ক গোল্ড কাপ

১৯৯৩ সার্ক গোল্ড কাপ বা ১৯৯৩ দক্ষিণ এশীয় আঞ্চলিক সহযোগিতা সংস্থা গোল্ড কাপ ছিল দক্ষিণ এশীয় ফুটবল ফেডারেশন দ্বারা আয়োজিত আন্তর্জাতিক পর্যায়ের দক্ষিণ এশীয় ফুটবল প্রতিযোগিতা সার্ক গোল্ড কাপের প্রথম এবং উদ্বোধনী আসর। এই আসরে দক্ষিণ এশিয়ার ৪টি জাতীয় ফুটবল দল (পুরুষ) প্রতিযোগিতা করেছিল। এছাড়াও, পাকিস্তান হোয়াইট নামে পাকিস্তানের একটি জ্যেষ্ঠ অংশগ্রহণ করেছিল; তবে, তাদের ম্যাচগুলো এই আসরের অংশ ছিল না। এই আসরটি ১৯৯৩ সালের ১৬ হতে ২৩শে জুলাই পর্যন্ত পাকিস্তানের লাহোরে অনুষ্ঠিত হয়েছিল।

এই আসরে নিজেদের তিন ম্যাচে ৭ পয়েন্ট অর্জন করে ভারত সার্ক গোল্ড কাপের ইতিহাসে প্রথমবারের মতো শিরোপা জয়লাভ করার পাশাপাশি প্রথম দক্ষিণ এশীয় ফুটবল চ্যাম্পিয়ন হয়েছিল।

অংশগ্রহণকারী দল
সার্ক গোল্ড কাপের এই আসরে দক্ষিণ এশিয়ার ৪টি দল অংশগ্রহণ করেছিল। দলগুলো হলো:

মাঠ
১৯৯৩ সালে এক ঘোষণায় জানানো হয়েছিল যে, এই আসরের সকল ম্যাচ পাকিস্তানের লাহোরের রেলওয়ে স্টেডিয়ামে অনুষ্ঠিত হবে।

ম্যাচ
এই আসরটি লিগ পদ্ধতিতে আয়োজন করা হয়েছিল, যেখানে সর্বোচ্চ পয়েন্ট অর্জনকারী দলটি শিরোপা জয়লাভ করেছিল।

পরিসংখ্যান

বিজয়ী

তথ্যসূত্র

সাফ চ্যাম্পিয়নশিপের আসর
স্বাগতিক পাকিস্তানে আন্তর্জাতিক ফুটবল প্রতিযোগিতা
সাফ চ্যাম্পিয়নশিপ
নবম জাতীয় সংসদ নির্বাচন, ২০০৮

নবম জাতীয় সংসদ নির্বাচন ২০০৮ ২৯ ডিসেম্বর ২০০৮ সালে বাংলাদেশে অনুষ্ঠিত হয়। নির্বাচনে দুটি প্রধান দল, আওয়ামী লীগের নেতৃত্বে ছিলেন শেখ হাসিনা; বাংলাদেশ জাতীয়তাবাদী দল (বিএনপি)-এর নেতৃত্বে ছিলেন খালেদা জিয়া।  এরশাদের জাতীয় পার্টিসহ চৌদ্দদলীয় মহাজোট গঠন করেন। অন্যদিকে, বিএনপি জামায়াতে ইসলামী সহ চারদলীয় জোট গঠন করে।

ফলাফল

বিভাগ অনুযায়ী

আরো দেখুন
 নবম জাতীয় সংসদ সদস্যদের তালিকা
 শেখ হাসিনার দ্বিতীয় মন্ত্রিসভা

তথ্যসূত্র 

৯
২০১৮-এ বাংলাদেশ
নবম জাতীয় সংসদ
২০০৮-এ বাংলাদেশে নির্বাচন
২০০৮-এ এশিয়ায় নির্বাচন
১৯৮০ গ্রীষ্মকালীন অলিম্পিকে ফিল্ড হকি

১৯৮০ গ্রীষ্মকালীন অলিম্পিকে প্রথম বারের জন্য অলিম্পিকের ইতিহাসে ফিল্ড হকি প্রতিযোগিতায় মহিলারা অংশগ্রহণ করে। বিশ্বের বিভিন্ন দেশ এই অলিম্পিক বয়কট করার ফলে শক্তিশালী দলগুলি প্রতিযোগিতা থেকে সরে দাঁড়ায়। এর ফলে সোভিয়েত ইউনিয়ন, তানজানিয়া, কিউবা, জিম্বাবুয়ে প্রভৃতি দেশগুলি সুযোগ পায়।

পদক

পুরুষদের প্রতিযোগিতা 

১৯৮০ গ্রীষ্মকালীন অলিম্পিকে মাত্র ছয়টি দল অংশগ্রহণ করে। ভারতীয় হকি দল স্পেনকে পরাজিত করে স্বর্ণ পদক লাভ করে।

খেলা

প্রাথমিক পর্ব

পঞ্চম স্থানের লড়াই

ব্রোঞ্জ পদকের লড়াই

ফাইনাল

পদকপ্রাপ্তদের তালিকা

মহিলাদের প্রতিযোগিতা 

মাত্র ছয়টি দল অংশগ্রহণ করায় পয়েন্টের ভিত্তিতে পদক ভাগ করা হয়। আন্তর্জাতিক হকি সংস্থা দারা অনুমোদিত না হয়েও জিম্বাবুয়ে মহিলা জাতীয় ফিল্ড হকি দল এই প্রতিযোগিতায় অংশগ্রহণ করে ও স্বর্ণ পদক লাভ করে। অলিম্পিকের পরে তাঁরা আন্তর্জাতিক হকি সংস্থার অনুমোদন লাভ করে।

খেলা

পদকপ্রাপ্তদের তালিকা

তথ্যসূত্র 

১৯৮০ গ্রীষ্মকালীন অলিম্পিকের খেলার বিভাগসমূহ
গ্রীষ্মকালীন অলিম্পিকে ফিল্ড হকি